stanford-oval/wikipedia huggingface dataset:
Myanmarin rohingyojen etninen vaino (2016–)
Vuoden 2017 väkivalta > Armeijan tekemä sissien vastainen "puhdistusoperaatio"

Armeijan vastaus oli nopea ja raaka, ja se kohdistui lähinnä rohighyasiviileihin. Murhat ja raiskaukset olivat tavallisia. Armeija saapui Inn Dinin kylään, muka tarkoituksenaan puhdistaa kylä "Bengalin terroristeista" jotka olivat hyökänneen turvallisuusjoukkojen kimppuun. Paikallinen "buddhalainen turvaryhmä" opasti armeijaa muslimien kimppuun, mutta muslimisissejä ei oltu kylässä nähty. Poliisi ja armeija ampuivat kylään, joista rohingyat pakenivat. Armeijan pyytämät vapaaehtoiset buddhalaissiviilit sytyttivät rohingyojen talot tuleen, koska armeija piti rohingyoita "bengalilaisterroristeina". Lisäksi buddhalaiset siviilit, armeija ja poliisi ryöstivät rohingyojen omaisuuden.
Kaksi armeijasta karannutta sotilasta kertoi, että komentajat määräsivät "ampumaan kaikkia mitä kuulevat ja näkevät" ja "tappamaan kalarit". Kalar on rohingyojen haukkumanimi. Toinen sotilaista kertoi olleensa mukana tappamassa eräässä kylässä 30 siviiliä: miehiä, naisia, lapsia, vanhuksia. Miehet he ampuivat ennen heittämistä hautaan. Naiset he raiskasivat ennen tappamista. Sotilas myös vahvisti rohingyojen karjan ja muun omaisuuden ryöstön.
Armeijaa ja poliisia auttoivat tuhopoltoissa ja murhissa jotkut kyläläiset. Jotkut armeijan ihmiset olivat siviilivaatteissa. Muut noin 6 000 muslimia pakenivat.
Buddhalaisen kylänvanhimman mukaan armeija otti 1.–2. syyskuuta 2017 kiinni Inn Dinin kylästä paenneista 10 muslimimiestä, ja yhdessä joidenkin buddhalaisten kyläläisten teloitti ja hautasi heidät. Teloituksen syy oli se, että buddhalainen maanviljelijä Maung Nin oli kadonnut, ilmeisesti surmattu. Mutta kymmentä miestä ei kyetty suoraan liittämään tapaukseen. Asian myöhemmin julkaisseet toimittajat saivat niskaansa syytteet salassapitolain rikkomisesta. Sen jälkeen armeija poltti ainakin 80 kylää.
Myanmarin armeija tappoi 7. syyskuuta 2017 Tula Tolissa arviolta 500 siviiliä, joista 300 oli lapsia. Wirathu kiisti rohingya-vainot väittäen muslimien itse polttaneen kylänsä. Myöskään armeija ei myöntänyt käyttäneensä väkivaltaa.
Väkivallan jatkuminen 2018-2019

Useimmat rohingyat eivät uskaltaneet enää palata Myanmariin. Vain parituhatta palasi. Heitä jäi pakolaisleireille mm Bangladeshiin. Myanmarin hallitus jatkoi rohingya-kansan vainoa. Alkuvuonna 2019 armeija tulitti rohingya-kyliä.
Bangladeshin suhtautuminen

Bangladeshissakaan ei suhtauduta rohingyoihin varauksettomasti. Bangladesh on pyrkinyt pitämään rohingyat leireillä ja eristämään muista kansalaisista. Bangladesh pyrkii joko palauttamaan rohingyat tai siirtämään heidät Bangalinlahden saarille. Rohingyat koetaan maassa taakkana ja mahdollisena turvallisuusriskinä. Käytännössä kuitenkin jotkut rohingyat ovat avioituneet balgladeshilaisten kanssa tai käyvät töissä leirin ulkopuolella. Kun rohingyat tekevät työtä paljon pienemmällä palkalla, nämä vievät paikallisten töitä, mikä suututtaa bangladeshilaisia. Myös rohingyojen tuoma rikollisuus on ongelma. Pakolaisleireissä on laitonta huumekauppaa, ihmiskauppaa ja prostituutiota. Rikollisjengien välillä on ollut taistelua, millä selittyy suurin osa jengin väkivallasta. Pakolaisleirissä tapahtuu sieppauksia, raiskauksia ja murhiakin.  Rohingyojen ja paikallisten välillä on ollut aseellisia kahakoita, joissa on kuollut puolin ja toisin.
Uhrit

Maasta pakeni elokuun 25. päivän 2017 jälkeen noin 600 000 rohingyaa. Armeija surmasi ainakin 6 700 siviiliä, joista kymmenes alle viisivuotiaita lapsia. Hallituksen joukot raiskasivat tuhansia rohingya-naisia. Rohingyojen kapinalliset puolestaan ajoivat 30 000 buddhalaista ja hindua pois näiden kylistä.
Suhtautuminen kansanmurhaan muissa valtioissa

YK:n ihmisoikeuskomissaari tuomitsi vainot ja totesi, että Myanmar pyrki toimillaan karkottamaan rohingyat ja tuhoamaan heidän kulttuurinsa. Myanmar kiisti armeijansa väkivallan siviilejä vastaan. Pääministeri Aung San Suu Kyi kiisti julmuudet ja väitti, että liikkeellä oli kasapäin vääriä tietoja, jotka auttoivat terroristeja. Tämä johtui joko siitä, että armeija toimi ilman hallituksen lupaa, tai Suu Kyi piti buddhalaisten puolta. Armeijaa johti Min Aung Hlaing, joka käytti todellista valtaa Myanmarissa. YK:n turvallisuusneuvosto tuomitsi 7. marraskuuta 2017 rohingya-kansaan kohdistuvat toimet. Myös Yhdysvallat tuomitsi Myanmarissa tapahtuneen etnisen puhdistuksen. Suomen ulkoministeri Soini kävi Myanmarissa keskustelemassa pakolaiskriisistä. Myanmarin hallitus pidätti kaksi maassa vieraillutta Reutersin toimittajaa, koska nämä olivat paljastaneet sotilassalaisuuksia. Yhdysvallat asetti talouspakotteita yli kymmenelle myanmarilaisille. Myanmar ei päästänyt maahan joulukuussa YK:n erikoistarkkailija Yangee Leetä, ja lopetti kaiken yhteistyön hänen kanssaan.
YK:n islamilainen ihmisoikeuskomissaarin mukaan presidentti Suu Kui voi joutua oikeuteen rohingyojen kansanmurhasta. YK:n yleiskokous äänesti 25. joulukuuta 2017 päätöslauselman, jossa se vaati Myanmaria lopettamaan sotatoimet rohingyoita vastaan. Äänet jakautuivat 122-10. Muun muassa Myanmar, Kiina ja Venäjä äänestivät päätöslauselmaa vastaan. Amnesty peruutti Aung Suu Kyin ihmisoikeuspalkinnon.
Gambia nosti 11. marraskuuta 2019 syytteen Yhdistyneiden kansakuntien alaisessa kansainvälisessä tuomioistuimessa (ICJ) Myanmaria vastaan rohingoihin kohdistuvasta kansanmurhasta Islamilaisen yhteistyöjärjestön pyynnöstä. Gambia vaatii toimenpiteitä, jotka välittömästi lopettavat Myanmarin joukkotuhonnalliset toimet. Syytteen mukaan tappaminen, vakavan ruumiillisen ja henkisen vahingon aiheuttaminen, sellaisten olosuhteiden synnyttäminen, joiden on laskelmoitu tuottavan ruumiillista tuhoa, syntymiä estävien toimenpiteiden langettaminen ja pakkosiirrot ovat luonteeltaan joukkotuhonnallisia, koska niiden tarkoitus on tuhota rohinga-ryhmä kokonaan tai osittain. Myanmar on sitoutunut YK:n vuoden 1948 sopimukseen joukkotuhontaa vastaan, joka velvoittaa sitä valtiona estämään ja rankaisemaan joukkotuhonnasta.
Yritykset solmia rauha

Bangladesh ja Myanmar sopivat 23. marraskuuta 2017 rohingya-pakolaisten paluusta. Myanmarin armeija kuitenkin kiisti yhä rohingyoihin kohdistamansa raakuudet. Myanmarin armeija jatkoi rohingya-vainoa hallituksen toimista riippumatta.
Myanmar. Rakhinen osavaltio keltaisella ja sen pääkaupunki Sittwe punaisella. Bangladesh sijaitsee Rakhinen länsipuolella.
Myanmarin rajavartiolaitoksen poliisi palaneen talon lähellä.
Kutupalongin pakolaisleiri Bangladeshissa.
Miko Malkamäki

| Miko Malkamäki> Henkilötiedot |
| --- | --- |
Syntynyt: 1. toukokuuta 1988 (ikä 36) Kokkola, Suomi
Kansalaisuus:   Suomi
Jääkiekkoilija
Lempinimi:  Malka
Pelipaikka:  puolustaja
Maila:  vasen
Pituus:  185 cm
Paino:  83 kg
Seura
Seura:  Hermes
Sarja:  Mestis
Tehtävä:  apuvalmentaja
Pelaajaura
Pääsarjaura:  2007–2015
Seurat:  Tappara (SML) LeKi (Mestis) HC Liberec (ČEL) Ässät (SML) Sport (SML) Lukko (Champions HL)
Miko Johannes Malkamäki (s. 1. toukokuuta 1988 Kokkola) on suomalainen entinen jääkiekkopuolustaja, joka toimii nykyään Mestis-joukkue Kokkolan Hermeksen apuvalmentajana. Hän pelasi urallaan SM-liigassa yhteensä 240 runkosarjaottelua tehopistein 9+33=42 ja keräten 114 jäähyminuuttia sekä 15 playoff-ottelua tehden yhden syöttöpisteen ja keräten kahdeksan jäähyminuuttia. Malkamäki voitti Suomenmestaruuden Porin Ässissä keväällä 2013. Hän loi pääsarjauraa myös yhtenä kautena Tšekissä. Malkamäen pelaajaura päättyi vain 27-vuotiaana syksyllä 2015 polvivamman vuoksi.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
Malkamäki pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti hopeaa. Yhteensä Malkamäki on pelannut 24 nuorten ja 28 poikien maaottelua.
Mitchell Weiser

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mitchell-Elijah Weiser
Syntymäaika: 21. huhtikuuta 1994 (ikä 30)
Syntymäpaikka: Troisdorf, Saksa
Pelipaikka: oikea laitapuolustaja
Pituus: 176 cm
Seura
Seura: Werder Bremen (lainalla Bayer 04 Leverkusenista)
Junioriseurat
2000–2005: TVE Veltenhof
2005–2012: 1. FC Köln
Seurat
| Vuodet | Seura | O | (M) |
| 2012 | 1. FC Köln II | 2 | (0) |
| 2012 | 1. FC Köln | 1 | (0) |
| 2012–2014 | Bayern München II | 35 | (4) |
| 2012–2015 | Bayern München | 16 | (1) |
| 2013 | → Kaiserslautern | 13 | (2) |
| 2015–2018 | Hertha BSC | 70 | (5) |
| 2018– | Bayer Leverkusen | 53 | (3) |
| 2021–2022 | → Werder Bremen | 24 | (2) |
| 2022– | Werder Bremen | 30 | (2) |
| Yhteensä | Yhteensä | 244 | (19) |
Maajoukkue
| 2010 | Saksa U16 | 3 | (0) |
| 2010–2011 | Saksa U17 | 22 | (4) |
| 2012 | Saksa U18 | 1 | (0) |
| 2013–2014 | Saksa U20 | 6 | (0) |
| 2015–2017 | Saksa U21 | 12 | (1) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2021 .  Maajoukkueuran tilastot päivitetty 29. joulukuuta 2021 .
Mitchell-Elijah Weiser (s. 21. huhtikuuta 1994 Troisdorf) on saksalainen jalkapalloilija, pelipaikaltaan oikea laitapuolustaja. Hän edustaa Bundesliigassa pelaavaa Werder Bremeniä.
Weiser edusti junioritasolla TVE Veltenhofia (2005–2010) ja 1. FC Kölniä (2005–2012). Bundesliigassa hän debytoi Kölnissä yhden ottelun verran 2012. Hän siirtyi 800 000 eurolla Bayern Müncheniin kesällä 2012. Kevätkauden 2013 hän oli lainalla 2. Bundesliigan Kaiserslauternissa. Hän pelasi Bayernin liigamestaruuksiin päättyneillä kausilla kolme bundesliigaottelua 2013–2014 ja 13 ottelua 2014–2015. Mestarien liigassa hän pelasi kolmessa ottelussa.
Weiser siirtyi ilmaissirrolla Herthaan kesällä 2015. Hän pelasi kolmen kauden aikana 70 bundesliigaottelua ja viisi peliä Eurooppa-liigassa. Kesällä 2018 hän siirtyi 12 miljoonalla eurolla Bayer Leverkuseniin. Hän pelasi Leverkusenissa elokuuhun 2021 mennessä 53 bundesliigaottelua, joissa hän teki kolme maalia, kolme Mestarien liigan ottelua ja kymmenen Eurooppa-liigan peliä, joissa hän teki yhden maalin.
Weiser pelasi Werder Bremenissä lainalla kauden 2021–2022, jolloin seura pelasi 2. Bundesliigassa. Hän siirtyi Bremeniin pysyvästi ilmaissiirrolla kesällä 2022. Kaudella 2022–2023 pelaamissaan 30 Saksan pääsarjaottelussa hän teki kaksi maalia ja antoi kymmenen maalisyöttöä.
Weiser pelasi kaikki seitsemän ottelua Saksan saavuttaessa pronssia alle 17-vuotiaiden MM-kilpailuissa 2011. Hän teki turnauksessa kolme maalia. Hän pelasi neljä ottelua Saksan saadessa saman ikäluokan EM-hopeaa niin ikään 2011. Hän teki loppuottelun voittomaalin Saksan voittaessa alle 21-vuotiaiden Euroopan-mestaruuden 2017. Hän pelasi turnauksessa kaikkiaan neljä ottelua.
Weiser on ammattilaisjalkapalloilijana myöskin pelanneen Patrick Weiserin poika.
Mike Evans

| Mike Evans |
| --- | --- |
 Evans vuonna 2014
Henkilötiedot
Syntynyt: 21. elokuuta 1993 (ikä 31) Galveston, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  104 kg
Pelipaikka:  Laitahyökkääjä
Seura
Seura:  Tampa Bay Buccaneers
Sarja:  NFL
Pelaajaura
NFL-varaus:  7., 2014 Tampa Bay Buccaneers
Pääsarjaura:  2014–
Michael Lynn Evans III (s. 21. elokuuta 1993 Galveston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Evans edustaa Tampa Bay Buccaneersia, joka varasi Evansin 1. kierroksella varaustilaisuuden 7. pelaajana vuoden 2014 varaustilaisuudessa.
Ura > Yliopistoura

Evans edusti yliopistotasolla Texas A&M:ia. Hän pelasi yliopistossa vuodet 2012 ja 2013. Hän pelasi yliopistossa yhteensä 26 ottelua, joissa vastaanotti 2499 jaardia ja teki 17 touchdownia.
Ura > Ammattilaisura

Tampa Bay Buccaneers varasi Evansin NFL:n vuoden 2014 varaustilaisuuden ensimmäisellä kierroksella seitsemäntenä pelaajana. Evans ja Buccaneers solmivat nelivuotisen tulokassopimuksen kesäkuussa 2014. Evans pelasi tulokaskaudellaan 15 runkosarjan ottelua: hän loukkaantui neljännellä peliviikolla ja ei päässyt pelaamaan seuraavalla viikolla. Hän vastanaotti 1051 jaardia ja teki 12 touchdownia. Hänet valittiin kauden päätteeksi tulokkaiden tähdistökentälliseen. Vuonna 2015 Evans pelasi runkosarjassa 15 ottelua. Hän teki kolme touchdownia, mutta eteni vastaanottaen 1206 jaardia. Vuonna 2016 Evans pelasi ensimmäisen kerran kaikki 16 runkosarjan ottelua. Hän eteni vastaanottamalla 1321 jaardia ja teki 12 touchdownia. Lisäksi hänet valittiin kauden päätteeksi ensimmäistä kertaa urallaan Pro Bowliin. Ennen kautta 2017 Buccaneers käytti Evansiin viidennen vuoden option. Maaliskuussa 2017 Buccaneers ja Evans solmivat viisivuotisen jatkosopimuksen. Sopimuksen kokonaisarvo oli 82,5 miljoonaa dollaria, josta taattua rahaa 55 miljoonaa dollaria. Vuonna 2017 Evans pelasi 15 runkosarjan ottelua, joissa vastaanotti 1001 jaardia ja teki viisi maalia.
Vuonna 2018 Evans pelasi kaikki 16 runkosarjan ottelua. Hän teki henkilökohtaisen ennätyksen edetyissä jaardeissa, kun hän vastaanotti 1524 syöttöjaardia. Lisäksi hän teki 8 touchdownia. Hänet valittiin myös kauden päätteeksi Pro Bowliin. Kaudella 2019 Evans vastaanotti 1157 jaardia ja teki kahdeksan touchdownia 13 pelaamassa ottelussaan. Hän ei pelannut loppukaudesta, kun hänen takareitensä revähti viikolla 14. Hänet kuitenkin valittiin jälleen Pro Bowliin. Vuoden 2020 runkosarjassa Evans pelasi 16 ottelua, joissa hän vastaanotti 1006 jaardia ja teki 13 touchdownia. Hän pääsi runkosarjan jälkeen pelaamaan ensimmäistä kertaa pudotuspeleihin. Hän pelasi kaikki neljä pudotuspeliottelua, joissa vastaanotti 204 jaardia ja teki kaksi touchdownia. Hän voitti Buccaneersin kanssa Super Bowl LV:n.
Tilastot

Lähde:
Tilastot > Runkosarja

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- |
| 2014 | Buccaneers | 15 | 68 | 1051 | 12 | 0 | 0 |
| 2015 | Buccaneers | 15 | 74 | 1206 | 3 | 1 | 1 |
| 2016 | Buccaneers | 16 | 96 | 1321 | 12 | 0 | 0 |
| 2017 | Buccaneers | 15 | 71 | 1001 | 5 | 1 | 0 |
| 2018 | Buccaneers | 16 | 86 | 1524 | 8 | 2 | 1 |
| 2019 | Buccaneers | 13 | 67 | 1157 | 8 | 0 | 0 |
| 2020 | Buccaneers | 16 | 70 | 1006 | 13 | 0 | 0 |
| 2021 | Buccaneers |  |  |  |  |  |  |
| Yhteensä | Yhteensä | 106 | 532 | 8266 | 61 | 4 | 2 |
Tilastot > Pudotuspelit

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- |
| 2020 | Buccaneers | 4 | 11 | 204 | 2 | 0 | 0 |
| Yhteensä | Yhteensä | 4 | 11 | 204 | 2 | 0 | 0 |
Moppi

Erityyppisiä moppeja.
Moppi on siivousväline, jolla puhdistetaan lattioita. Moppiin kuuluu varsi ja sen päässä käytetään usein mikrokuituista lankaosaa. Nykyaikaiset mopit ovat usein valmistettu mikrokuidusta.
Mopin varusteluun kuuluu: Lankaosa, pituussäädettävä varsi ja levykehys (lapa).
Moppi kostutetaan laimennetulla yleispuhdistusaineella ja sen jälkeen sitä liikutellaan kahdeksikon muotoisin liikkein eteenpäin lattialla. Mopin kostuttamisessa on tärkeää käyttää oikeaa määrää kostuketta. Liian märkä moppi ei ole useimmille lattioille hyväksi (laminaattilattiat, linoleumit, parketit jne.), ja märkänä lika leviää eikä tartu moppiin. Kostutuksessa on tärkeää huomioida eri lattiamateriaalit, ja kostutuksissa on eroja: nihkeämoppaus mm. laminaatille ja linoleumille, kosteamoppaus muovimatolle, ja märkämoppaus vain sellaisille pinnoille, jotka sietävät vettä. Mopin yleisin leveys on 50-75cm. On olemassa myös taulumoppeja (n. 35 cm), joilla puhdistetaan myös tasopintoja. Käytön jälkeen moppi pestään pesukoneessa korkeassa lämpötilassa (60-95 °C), jotta siihen tarttunut lika irtoaa ja bakteerit kuolevat.
Perusperiaate on, että siivotaan puhtaammista kohteista likaisempaan.
Mike Fisher (jääkiekkoilija)

| Mike Fisher |
| --- | --- |

Henkilötiedot
Syntynyt: 5. kesäkuuta 1980 (ikä 44) Peterborough, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  95 kg
Pelinumero:  12
Pelaajaura
Pääsarjaura:  1999–
Seurat:  Sudbury Wolves (OHL) EV Zug (NLA) Ottawa Senators (NHL)   Nashville Predators (NHL)
NHL-varaus:  44. varaus, 1998 Ottawa Senators
Aiheesta muualla
www.mikefisher.ca
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Itävalta 2005 | jääkiekko |  |
|  Hopeaa | Sveitsi 2009 | jääkiekko |  |
Michael Andrew ”Mike” Fisher (s. 5. kesäkuuta 1980 Peterborough, Ontario, Kanada) on kanadalainen jääkiekkoilija, joka pelasi keskushyökkääjänä. Hän edusti uransa aikana 11 kaudella Ottawa Senatorsia ja 8 kaudella Nashville Predatorsia. Yhteensä hän pelasi 1 104 runkosarjaottelua. Sekä Senatorissa että Predatorsissa hän ylsi kertaalleen Stanley Cup -finaaleihin muttei voittanut kummallakaan kertaa. Fisher edusti kahdesti Kanadaa MM-kilpailuissa ja sai molemmilla kerroilla MM-hopeaa.
Ura > Junioreista NHL:ään

Fisher pelasi juniorijääkiekkoa kaudella 1996–1997 OPJHL-liigan Peterborough Beesissä. Vuosina 1997–1999 hän pelasi juniorijääkiekkoa OHL:n Sudbury Wolvesissa. Ottawa Senators varasi hänet NHL:n varaustilaisuuden 44. vuorolla kesäkuussa 1998. Fisher osallistui heti syyskuussa Ottawan harjoitusleirille ja tippui viimeisten joukosta Ottawan lopullisesta NHL-kokoonpanosta. Fisher jatkoikin kaudella 1998–1999 Sudburyssä juniorijääkiekkoilua ja teki kauden aikana 68 ottelussa 41 maalia ja 106 tehopistettä. Syksyllä 1999 hän selvitti tiensä Ottawan harjoitusleirillä joukkueen lopulliseen NHL-kokoonpanoon.
Ura > Aika Ottawa Senatorsissa

Fisherin ensimmäinen kausi Ottawassa alkoi hyvin: hän teki 32 ottelussa yhdeksän tehopistettä. Hyvin alkanut kausi loppui kuitenkin ennen aikojaan, kun Fisher loukkasi polvensa, eikä kyennyt enää pelaamaan loppukauden aikana. Toisella NHL-kaudellaan Fisher teki 60 ottelussa 19 tehopistettä. Fisher pelasi uransa alussa puolustavana hyökkääjänä. Ottawan seurajohto kuitenkin toivoi, että Fisher onnistuisi myös hyökkäävämmässä roolissa ja tekisi enemmän maaleja, etenkin kun seura oli myynyt Aleksei Jašinin kesällä 2001. Fisher teki kaudella 2001–2002 15 maalia, mutta pelasi vain 58 ottelua olkapäävamman vuoksi. Fisher pysyi kaudella 2002–2003 terveenä ja pelasi 74 ottelua runkosarjassa, mutta kaudella 2003–2004 hän pystyi pelaamaan vain 24 ottelua kyynärpäävamman vuoksi.
NHL:n työsulkukauden 2004–2005 Fisher pelasi Sveitsissä Nationalliga A:ssa EV Zugissa. NHL:n jatkettua kaudella 2005–2006 Fisher vakuutti ja teki 22 maalia sekä 44 pistettä. Hän auttoi Ottawan pudotuspeleihin, joissa joukkue kuitenkin hävisi Buffalo Sabresille itäisen konferenssien välierissä. Fisherin tehotilasto oli +23 runkosarjassa, ja hän sai Frank J. Selke Trophy -ehdokkuuden NHL:n parhaana puolustavana hyökkääjänä. Hän sijoittui äänestyksessä lopulta kolmanneksi Dallas Starsin Jere Lehtisen ja Carolina Hurricanesin Rod Brind'Amourin jälkeen.
Fisher teki kaudella 2006–2007 saman määrän maaleja kuin edelliselläkin kaudella, mutta rikkoi oman piste-ennätyksensä 48 pisteellä. Hän loukkasi polvensa joulukuussa 2006 New York Islandersia vastaan ja oli sivussa neljä viikkoa. Pudotuspeleissä Ottawa eteni vuoden 2007 Stanley Cup -finaaleihin, jossa joukkue hävisi Anaheim Ducksille viidessä ottelussa. Fisher teki pudotuspeleissä piste-ennätyksensä kymmenen pistettä 20 pelissä.
Kun Fisherillä oli yksi vuosi jäljellä sopimuksestaan, hän teki ennen kauden 2007–2008 alkua viiden vuoden ja 21 miljoonan dollarin jatkosopimuksen. Hän teki kaudella maaliennätyksensä, mutta häneltä jäivät pudotuspelit väliin viimeisessä runkosarjapelissä tulleen polvivamman vuoksi.
Ura > Ottawasta Nashvilleen

Hän sai uuden polvivamman kauden 2008–2009 puolivälissä. Kaudella 2009–2010 Fisher rikkoi kaikki piste-ennätyksensä tekemällä 25 maalia ja 53 pistettä. Fisher pelasi Ottawassa lopulta 11 kautta, sillä seura myi hänet Nashville Predatorsiin kesken kauden 2010–2011. Kausi oli sujunut huonosti sekä Ottawalta että Fisheriltä, joka oli tehnyt 55 ottelussa vain 14 maalia, ja hänen tehotilastonsa oli uran huonoin, –19. Ottawa sai Nashvillestä vaihdossa kaksi varausoikeutta: ensimmäisen kierroksen vuoron kesälle 2011 ja myöhemmin päätettävän toisen tai kolmannen kierroksen vuoron kesälle 2012.
Fisher pääsi ensimmäisellä täydella kaudellaan Predatorsissa lähelle piste-ennätystään tehtyään 51 pistettä. Hän oli myös Predatorsin kolmanneksi paras pistemies sekä joukkueen varakapteeni. Kauden jälkeen Fisher palkittiin NHL Foundation Player Awardilla, joka annettiin pelaajalle, joka osoittaa yhteisönsä sisällä jääkiekkohenkeä. Hän tei elokuussa 2012 Predatorsiin kahden vuoden jatkosopimuksen, joka alkoi kauden 2012–2013 jälkeen.
Fisher oli kaudella 2013–2014 Predatorsin selkeä ykkössentteri, ja hänellä oli muun muassa hyökkääjistä eniten peliminuutteja ottelua kohden. Kauden aikana hän teki 20 maalia ja 49 pistettä. Fisher joutui seuraavan kauden aloittamaan itseään kuntouttamalla, sillä hänen akillesjänteensä repesi kesäharjoituksissa ja hänet leikattiin heinäkuussa 2014. Fisher oli lopulta sivussa 21 ottelua runkosarjasta ja pelasi kauden aikana 59 ottelua. Hänen pisteensä niissä oli 19+20. Kauden 2014–2015 jälkeen hän teki Predatorsin kanssa kaksivuotisen jatkosopimuksen.
Fisher saavutti kauden 2015–2016 lopulla NHL-historian 300. pelaajana 1000 pelatun runkosarjaottelun rajapyykin. Hän voitti kauden aikana 53,4 prosenttia aloituksistaan, joka oli hänen uusi ennätyksensä. Pudotuspeleissä Fisher teki viisi maalia ja jakoi joukkueensa parhaan maalintekijän tittelin. Predators ilmoitti ennen kauden 2016–2017 alkua, että Fisheristä tulee joukkueen uusi kapteeni. Hän korvasi tehtävässä Montreal Canadiensiin kaupatun Shea Weberin.
Nashville Predators eteni kaudella 2016–2017 aina Stanley Cup -finaaleihin asti, ensimmäisen kerran joukkueen historiassa. Ne se hävisi kuitenkin Pittsburgh Penguinsille voitoin 4–2. Fisher ilmoitti kaksi kuukautta finaalipelien jälkeen lopettavansa uransa. Predators houkutteli Fisherin vielä takaisin kauden 2017–2018 loppupuolella, sillä joukkue uskoi kokeneen keskushyökkääjän, joka osaa myös pelata puolustussuuntaan, auttavan joukkuetta pudotuspeleissä. Predators voitti runkosarjan, ja joukkue palkittiin siitä Presidents’ Trophyllä. Predators putosi kuitenkin pudotuspelien toisella kierroksella Winnipeg Jetsille. Fisher itse oli polvivamman takia sivussa ottelusarjan ratkaisseesta seitsemännestä ottelusta. Kauden jälkeen hän ilmoitti jättävän pelaajauransa lopullisesti.
Ura > Maajoukkueura

Fisher on edustanut Kanadaa kaksissa jääkiekon MM-kilpailuissa, NHL:n työsulku-kaudella vuonna 2005 ja 2009. Kummastakin turnauksesta hän voitti hopeaa.
Yksityiselämä

Fisher on naimisissa countrymusiikin tähden Carrie Underwoodin kanssa. Pari avioitui heinäkuussa 2010. Heillä on vuosina 2015 ja 2019 syntyneet lapset.